সুরমা জাহিদ: তারপর আমি যখন আমার হাজব্যান্ডকে জানালাম, তখন তিনি কেমন জানি একটু অবিশ্বাস অবিশ্বাস করছেন। কোন উচ্ছ্বাস নাই। ওনি সেদিন আবার অফিসে ছিলেন, যদিও শনিবার ছিলো, আমি বলার পর বিশ্বাস করে নাই, পনেরো মিনিট পর ফোন করে বলেন, তুমি একটু টিভি দেখো তো, ইনডিপেনডেন্ট নিউজ চ্যানেল বা চ্যানেল আই দেখো তো, নাম-টাম আসছে কী না! এভাবেই বলছেন কথাটা। পরে আমি টিভি ছাড়লাম। ছেড়ে দেখি যে সত্যি সত্যি টিভির নিচে লম্বালম্বি করে পুরস্কার পাওয়া সবার নাম দেখাচ্ছে। তখন মানে পরিপূর্ণভাবে বিশ্বাস করলো সবাই।